**DERATIZASIYA**

**Plan**

1. Deratizasiya haqqında anlayış
2. Deratizasiyanın növləri və üsulları
3. İstifadə olunan preparatlar
4. Müxtəlif kateqoriyalı obyektlərdə gəmiricilərlə mübarizə metodikası.
5. Deratizasiyanın effektliyinə nəzarət

**Deratizasiya** – yoluxucu (parazitar) xəstəliklərin törədi-cilərinin infeksiya mənbəyi sayılan, həmçinin böyük iqti-sadi zərər yetirən gəmiricilərlə mübarizədə həyata keçirilən tədbirlər kompleksidir.

Gəmiricilər bütün dünyada geniş yayılaraq məməlilərin 40%-ni təşkil edir və bir çox yoluxucu xəstəliklərdə başlıca infeksiya mənbəyi və törədicilərin rezervuarları sayılırlar. 60-dan çox gəmirici növü yoluxucu xəstəliklərin təbii ocaqlarını formalaşdıra bilər ki, insan onların əksəriyyətinə həssasdır. Sərbəst yaşayan gəmiricilər, məsələn sünbülqıran, qum siçanı, marmotlar, ərəbdovşanı və siçanabənzər gəmiricilərin digər növləri yoluxucu xəstəliklərin törədicilərinin rezervuarı sayılır.

İnsan üçün sinantrop və yarımsinantrop heyvanlar infeksiya mənbəyi kimi xüsusi təklükə yaradırlar. İlkin olaraq, deratizasiya termini (latınca “de”-inkar sözönü, “rattus”-siçovul) siçovulların məhv edilməsini nəzərdə tuturdu. Onlar insanların yaşadığı yerlərdə yaşaya bilər, məişət əşyaları ilə təmasda ola bilərlər.

Deratizasiya tədbirləri kompleksinə profilaktik (xəbərdaredici) və qırıcılıq tədbirləri daxildir.

 **Xəbərdaredici tədbirlər** sinantrop gəmiricilərin (siçan və siçovulların) yaşayış yerlərinə, qida məhsullarının saxlandığı anbarlara, xəstəxanalara və məktəbəqədər uşaq müəssisələrinə daxil olmağının qarşısının alınmasına yönəldilmişdir. Profilaktik tədbirlər apararkən elə şərait yaradılır ki, bu zaman müxtəlif tikililərə və ya onlara yaxın yerlərə gəmirijilərin daxil olması və orada məskunlaşması çətinləşir, həmçinin qida məhsulları və digər obyektlər gəmiricilər üçün (hansılara ki, gəmiricilər ziyan vurur) əlçatmaz olur. Bu məqsədlə hər gəmirici növü üçün müxtəlif və spesifik tədbirlər həyata keçirilir, nəticədə onların qidlalanması, yuvalaması və ya çoxalması üçün qeyri-əlverişli şərait yaradılır.

Profilaktik tədbirlər ümumi-sanitar, sanitar-texniki və aqrotexniki tədbirlərə bölünür.

 **Ümumi-sanitar tədbirlər** yaşayış, tijarət və sənaye yerlərində, həyətyanı ərazilərdə, tikinti meydançalarında təmizliyin qorunması ilə həyata keçirilir. Ümumi-sanitar tədbirlərin məqsədi – qida məhsulları və qalıqlarının gəmiricilər üçün əlçatmaz olmasını təmin etməkdir: bunun üçün onlar səmərəli şəkildə saxlanmalı, soyuducuların, zibil borularının sanitar vəziyyəti kafi olmalı, zibil müntəzəm yığılmalı və kənarlaşdırılmalıdır. Qida məhsullarını gəmiricilər üçün əlçatmaz olan yerdə və ya müvafiq tarada saxlamaq, qida qalıqlarını və zibili düzgün utilizasiya etmək lazımdır (yandırma, kompostlaşdırma). Bu zaman zibilliklərin düzgün yerləşdirilməsi, istismarı və saxlanması çox vacibdir.

**Sanitar-texniki tədbirlər** binaların (yaşayış yerlərinin) əsaslı tikintisi və ya jari təmiri zamanı həyata keçirilir və gəmiricilərin binalara daxil olmasının qarşısını alan xüsusi tədbirlərin aparılmasını nəzərdə tutur. Bu tədbirlər gəmiricilərin yuxarıda göstərilən yerlərə daxil olmasına maneçilik törədir. Ventilyasiya və digər dəliklər (şaxtalar), zirzəmilərin pənjərələri, yer səthindən aşağı səviyyədə yerləşən lyuklar məftil şəbəkə ilə örtülməlidir. Tunellərə giriş və çıxışlar, sənaye müəssisələrinin, ilk növbədə qida müəssisələrinin müxtəlif texniki qutuları da məftil şəbəkə ilə qorunur, ağaj qapılar 50 sm hündürlüyündə dəmir təbəqə ilə örtülür. Zirzəmilərdə döşəmə mütləq 10-12 sm qalınlıqda betondan tökülməli, mərtəbəarası arakəsmələr sıx, möhkəm və dəliksiz olmalıdır. Soyuduju qurğular, elevatorlar, ərzaq anbarları və s. tikildikdə siçovulların daxil olmasına mane olajaq əlavə spesifik tələblərə riayət edilməlidir.

**Aqrotexniki tədbirlər** açıq stasiyalarda (heyvanların müəyyən növünün yaşadığı yer) gəmiricilərin yaşaması və çoxalması üçün qeyri-əlverişli şəraitin yaradılmasının ən effektiv vasitələrindən biri sayılır. Bu tədbirlər onların sayının xeyli dərəjədə azalmasına və gəmiricilər arasında epizootiyaların qarşısının alınmasına, deməli, insan üçün onların epidemioloji təhlükəsinin zəifləməsinə gətirib çıxarır. Aqrotexniki tədbirlər əsasən kənd yerlərində gəmiricilərin çoxalmasının qarşısını almağa yönəldilmişdir, bu tədbirlər sırasında kənd təsərrüfatı məhsullarının vaxtlı-vaxtında yığılması çox vacibdir. Məhsul vaxtlı-vaxtında, ən qısa müddətdə və lap az itki verməklə yığılmalıdır. Tarlalarda döyülməmiş taxılı və xırmanda buğdanı yerdə qoymaq olmaz.

 Qırıcılıq tədbirləri müxtəlif növ gəmiricilərin (ilk növbədə epidemioloji əhəmiyyət kəsb edən) məhv edilməsi üzrə işin daima aparılmasını nəzərdə tutur. Burada əsas məqsəd gəmirijilərin populyasiyasının sayını azaltmaqdır. Təəssüf ki, müasir qırıcılıq vasitələri müəyyən bir yerdə gəmiriciləri tam məhv etməyə imkan vermir. Ayrı-ayrı obyektlərdə (xüsusilə gəmirijilərlə sıx məskunlaşmış) seçmə üsulla aparılan deratizasiya davamlı effekt verə bilməz, belə ki, orada yenidən gəmiricilərin sürətlə məskunlaşması mümkündür.

Şəhər (qəsəbə) və çöl deratizasiyası ayırd olunur.

 **Şəhər (qəsəbə) deratizasiyas**ı sinantrop və yarımsinantrop gəmiricilərə münasibətdə həyata keçirilir, onun daha səmərəli forması isə həm yaşayış məntəqələrində, həm də onu əhatə edən ərazilərdə başdan-başa sistematik şəkildə aparılan deratizasiya sayılır. Taun, tulyaremiya, leptospiroz, yersinyoz və s. zamanı deratizasiya mütləq yerinə yetirilir.

**Çöl deratizasiyası** vəhşi gəmiricilərə münasibətdə əsasən zoonoz yoluxucu (parazitar) xəstəliklərin təbii ocaqlarının ərazilərində həyata keçirilir.

Gəmiricilərin məhv edilməsi zərərsizləşdirilən obyektdən asılı olaraq müxtəlif metodlarla: mexaniki, kimyəvi, bioloji metodlarla aparılır

**Mexaniki metod** : gəmiricilərin tutulması mexaniki qurğularla kimyəvi metodla bir kompleksdə aparılır. Bu üsulda müxtəlif quruluşlu tələlər, qarmaqlar, duzaqlar və ya yapışqanlar istifadə olunur. Mexaniki metod çoxdan tətbiq edilir, o, insan üçün nisbətən təhlükəsizdir: gəmiricilərin tutulması mexaniki qurğuların vasitəsilə, daha çox isə kimyəvi metodla bir kompleksdə aparılır. Uşaq müəssisələrində, həmçinin qida müəssisələrində gəmiricilərin qırılması məqsədilə fiziki metoddan daha geniş istifadə edilir.

Mexaniki metodda müxtəlif quruluşlu tələlər, qarmaqlar və ya duzaqlar istifadə olunur ki, sonunculara eyni vaxtda bir neçə gəmirici düşə bilər. Gəmiriciləri tutmaq məqsədi ilə işlədilən qurğulardan səmərəli şəkildə istifadə etmək üçün tələ yemi hazırlanır və onu gəmiricilər üçün daha cazibəli edirlər: kolbasa, piy, ət, balıq tikələri, bitki yağında qızardılmış soğanla birlikdə çörək, tum, buğda və s. işlədirlər. Tələlər və qarmaqlar gəmiricilərin tez-tez gəzdikləri yerlərdə yerləşdirilməlidir. Mexaniki ov alətlərini, həmçinin, gəmiricilərin sayını bilmək və aparılan deratizasiya tədbirlərinin effektivliyini müəyyən etmək üçün işlədirlər. Gəmiricilərlə mübarizədə müxtəlif tələlərdən istifadə edirlər. Mexaniki vasitələrə yapışan kütləni, o cümlədən gəmiriciləri tutmaq üçün xüsusi yapışqanları aid etmək lazımdır. Ovlamadan əvvəl obyektdəki gəmiricilərin növ tərkibi müəyyən olunur və onların ac yemləndirilməsi həyata keçirilir (ov alətini bir neçə gün doldurulmamış qoyurlar). Cəlbedici yemin düzgün seçilməsi də böyük əhəmiyyət daşıyır, onun kütləsi 1-50q arasında olmalıdır. Əgər gəmiricilər yemə bir neçə gün ərzində toxunmamışlarsa, onda onu digəri ilə əvəz edirlər. Ov alətindən kənar iylərin gəlməməsi üçün yemləri yerlərə əljəklə qoymaq lazımdır. Deratizasiya vaxtı obyektdə qida məhsullarının hamısını gəmirijilər üçün əlçatmaz olan taralarda saxlamaq lazımdır. Gəmiricilərin cəsədlərini 30 dəqiqə ərzində 10%-li lizol məhluluna salır, sonra 75 sm dərinlikdə quyuya yerləşdirir, üzərinə quru xlorlu əhəng tökür və üstünü basdırırlar.

**Bioloji metod** heyvanlardan (gəmiricilərin təbii düşmənlərindən) və gəmiricilər üçün patogen, insan üçün isə təhlükəsiz olan bakterioloji kulturalardan istifadəni nəzərdə tutur. Gəmiricilər üçün patogen olan mikroorqanizmləri (bakteriyaları, virusları, göbələkləri, ibtidailəri, helmintləri) əsasən qida məhsullarına qatmaqla işlədirlər. Bioloji metoda gəmiricilərlə mübarizənin genetik vasitələri də aiddir, burada əsas məqsəd təbii populyasiyalara gəmiricilərin əvvəlcədən sterilizasiya edilmiş erkək fərdlərinin buraxılmasıdır. Bioloji metodda gəmiricilərin təbii düşmənləri ilə də mübarizə aparılır: itlər, pişiklər, vəhşi məməlilər və quşlar (bayquşlar, çalağanlar).

**Kimyəvi metod** daha effektiv və yayılmış üsuldur, zəhərlərin - rodentisidlərin istifadə edilməsinə əsaslanmışdır. Gəmiricilərin qırılması məqsədilə tətbiq edilən kimyəvi preparatlar «ratisidlər» və ya «rodentisidlər» adlanırlar. Onları qida tələ yemləri şəklində müxtəlif məhsullarla birgə istifadə edərək gəmiricilərin yuvalarına və getdikləri cığırlara, suya püskürdür və ya yuvaları, anbarları, vaqonları və gəmiləri qaz üsulu ilə işləyirlər. Zəhərləri gəmiricilər üçün daha cəlbedici qida əlavələrinə (yemlərə) qatırlar: su, yuvalar, dəliklər, jığırlar və gəmiricilərin tez-tez baş çəkdikləri yerlər (zibil qutuları) onlarla işlənir. Ayrı-ayrı hallarda gəmiricilərin yerləşdikləri yerlərə və onların yuvalarına qaz buraxılır.Rodentisidlər bağırsaq zəhərləri və fumiqantlar kimi təsir göstərirlər.

 Rodentisidlər bağırsaq zəhərləri və fumiqantlar kimi təsir göstərirlər.

**Bağırsaq zəhərləri. Zookumarin** - spesifik iyə malik ağ rəngli tozdur, suda həll olmur, qan damarlarının keçiriciliyini artırır, qanın laxtalanmasını ləngidir. Preparatı buğdaya qatır, gəmiricilərin yuvalarına, cığırlara, suyun səthinə püskürdürlər. Gəmiricilər 7-10 gündən sonra ölürlər. Qida müəssisələrində və uşaq məktəbəqədər müəssisələrdə preparatla işlənmiş yemləri xüsusi qutulara yığırlar.

**Sink-fosfidi** - bozumtul-qara tozdur, zəif sarımsaq iyi verir, gəmiricilərin sinir sisteminə, qana və daxili sekresiya vəzilərinə toksiki təsir göstərir. Müxtəlif qida maddələrinin (ət və balıq qiyməsi, kartof püresi, buğda çörəyi və s.) əsasında hazırlanmış yemlərə preparatdan 3-5% əlavə edirlər. Preparatı buğda və arpa dənələrinə qatır, suya və yuvaların girəcəklərinə püskürdürlər. Bir qayda olaraq, preparat gəmiricilərin tezliklə ölümünə gətirib çıxarır. Sink-fosfidi insan üçün də zəhərlidir, ona görə də yemlərin hazırlanması və saxlanması zamanı təhlükəsizlik qaydalarına riayət etmək lazımdır.

**Difenasin** deratizasiyada ratindan (0,5% difenasin və 99,5% neytral aşqar maddənin işçi qarışığı) kimi istifadə edilir. Preparata metilen abısı qatıldığı üçün o, mavi rəngə boyanmışdır. Gəmiricilər üçün yemlər müxtəlif qida maddələrinin əsasında hazırlanır, onların tərkibində çörək qırıntıları, yarmalar, un, 3% ratindan əlavə edilmiş qida qalıqları olur. Ratindan gəmiricilərin yuvalarına, girəcəklərinə püskürdülür. Preparat gəmiricilərin qanına antikoaqulyant təsiri göstərir və istifadədən bir neçə gün sonra onların ölümünə səbəb olur. Yemlər hazırlandıqda və gəmiricilərin yuvaları işləndikdə mütləq respirator və ya maskadan istifadə etmək lazımdır.

**Monoftorin** - çəhrayı rəngli kristallik maddədir, etil spirtində, asetonda yaxşı, isti suda zəif həll olur, soyuq suda isə həll olmur. Gəmiricilərin ölümü 3-4 saatdan sonra baş verir, yemlərə 1% preparat əlavə edilir.

**Qliftor** - açıq-qəhvəyi rəngdə xarakterik iyə malik mayedir, suda və spirtdə yaxşı həll olur. Sünbülqıranlarla mübarizədə yulafla birlikdə yemlər şəklində işlədilir.

**Ftorasetamid** - ağ-bozumtul kristallardır, suda yaxşı həll olur. Buğdaya qatılmaqla və sulu yemlərdə istifadə edirlər. Qida müəssisələrində tozlandırmaq üçün istifadəsi qadağandır, belə ki, preparat yüksək dərəcədə toksikidir.

**Fumiqantlar**. **Kükürd anhidridi** - metal balonlarda buraxılır və gəmiricilərin yuvalarının qaz üsulu ilə işlənməsi zamanı istifadə edilir.

**Xlorpikrin** - rəngsiz mayedir, otaq temperaturunda açıq havada asanlıqla buxarlanır. Preparatı gəmiricilərin yuvalarına tamponlar, ağac qırıntıları, qumla daxil edirlər. Bundan sonra yuvaların ağzı bağlanır.

**Metilbromid** rəngsiz qazdır, onun buxarları zərərsizləşdirilən yerlərdə yaxşı yayılır, boyaları, parçaları, metalları parçalamır. Preparat gəmi və təyyarələrdə qaz üsulu ilə deratizasiyada istifadə olunur.

**Sinil turşusunun preparatlar**ı – «Siklon» (B və D) - ən güclü fumiqantlardır, insan üçün son dərəcə toksikidirlər, ona görə də gözyaşardıcı siqnalizatorla qarışıq şəklində buraxılır.

**Ultrasəs vasitəsilə** gəmiricilərin hürküdülməsi. Ultrasəs qurğusu gəmiricilərin taxıl anbarlarında, dəniz və çay gəmilərində hürküdülməsi məqsədi ilə işlədilir. Qurğu elektrik şəbəkəsindən qidalanır. O, insan və ev heyvanları üçün təhlükəsizdir. Elektrik cihazlarının işinə mane olmur.

**Müxtəlif kateqoriyalı obyektlərdə gəmiricilərlə mübarizə metodikası.**

1. **Uşaq və müalicə müəssisələri.**

Bu müəssisələrin spesifikliyi ilk növbədə profilaktik tədbirlərin aparılmasını tələb edir. Anbarlarda, qida bloklarında və yardımçı tikililərdə yalnız zookumarinlə işlənmiş yemlər (buğda, yarma və ya 10% şəkərlə qatışdırılmış un) yerləşdirilə bilər. Rodentisidlə işlənmiş yemlərini və ya qutularını xəstəxana palatalarında və ya uşaq otaqlarında yalnız sanitariya və ya istirahət günləri və anjaq ağzı dərhal qapanan yuvalara qoyurlar. Uşaqlar olmayan yardımçı tikililərdə isə (zirzəmilər, mətbəxlər, anbarlar) digər təhlükəsizlik qaydalarını gözləməklə bütün deratizasiya vasitələrini işlətmək olar.

2. **İctimai iaşə müəssisələri və ərzaq mağazaları.**

Ərzaq məhsullarının saxlandığı yerlərdə divar boyunja karton qutular və ya ağac novlar qoyulur, onların içərisində undan hazırlanmış, şəkər tozu və zookumarinlə qarışdırılmış yemlər yerləşdirilir. Əgər gəmiricilər unlu yemi yemirlərsə, onda zəhər qatılmamış müxtəlif ərzaqlardan hazırlanmış yemlər 5-10 gün müddətində qoyulur. Zəhərli yemləri gəmirijilərin daha çox yedikləri ərzaqlardan hazırlayırlar. Rodentisid yemlərlə yanaşı təhlükəsizlik qaydaları gözlənilməklə rodentisid örtüklərdən də istifadə etmək olar.

3. **Ət, balıq, süd məhsullarının emalı müəssisələri**.

Yüksək rütubətlilik olduğu üçün belə müəssisələrdə başlıja mübarizə vasitələri kimi quru zəhərli jəlbediji yemlərə üstünlük verilir. Divarlar boyunja içərisində jəlbediji yem olan ağaj yeşiklər və ya ağzı örtülmüş novlar yerləşdirilir. Soyuducu kameralarda ikiqat miqdarda zookumarin (10%) və ya ratindan (6%) və 10% şəkər olan qaletlər yerləşdirirlər. Sink fosfidi və kəskin təsirli digər zəhərlərin belə obyektlərdə tətbiqinə ijazə verilmir. Lazım gəldikdə 3% bitki yağı və ratindanla birlikdə çiy meyvələrdən də istifadə etmək olar.

4. **Un, yarma, buğdanın emalı və saxlanması üzrə müəssisələr.** Rütubətlilik aşağı olduğu üçün bu müəssisələrdə zookumarin və ratinla işlənmiş nəmləndirilmiş yemlər (buğa verilmiş taxıl, sıyıq, tərəvəzlər, balıq və ya ət qiyməsi ilə birgə çörək) tətbiq edilir. Sink fosfidi və kəskin təsirli digər zəhərlərin bu qrupdan olan obyektlərdə tətbiqinə ijazə verilmir. Yay fəslində içərisində zookumarin və ya ratindan qatılmış su və ya digər maye yemlər (pivə, 10% şəkərlə birgə su) olan təknələr qoyulur. Rodentisid yemləri müəssisədə olmayan, lakin gəmirijilərin xoşladığı ərzaq məhsullarından hazırlamaq lazımdır.

5. **Meyvə və tərəvəzlərin saxlanması, emalı üzrə müəssisələr**.

Divarlar boyunja hər 10-12 m-dən bir süni yuvalıq yerlər – zəhərlə işlənmiş saman və ya otla dolu qutular və ya borujuqlar yerləşdirir və onların üzərinə ratindanla işlənmiş dənli jəlbediji yemlər qoyurlar. Açıq sahələrdə yuvalara ratindan və ya sink fosfidi ilə işlənmiş yemlər qoyurlar. Profilaktiki işləməni bazalara və ya tərəvəz anbarlarına məhsul gətirilməzdən əvvəl həyata keçirmək vajibdir.

6.**Yaşayış evləri**.

Gəmiricilər zirzəmilərdə, anbarlarda, çardağlarda, yardımçı tikililərdə, zibil kameralarında və mənzillərdə məskunlaşırlar. Zibil kamerası və zirzəmilər arasındakı arakəsmələri, binanın istismarı zamanı baş verən dağıntıları metal torla örtmək və ya sementlə bərkitmək lazımdır. Pilləkənarası sahələri təmiz saxlamaq, zibil borusunun yanındakı töküntüləri müntəzəm yığışdırmaq vajibdir. Yaşayış binalarında zibil kameralarının təmizlənməsi onun 2/3 hissəsi dolduqda və sutkada 1 dəfədən az olmayaraq həyata keçirilir.

Yaşayış evlərinin zirzəmilərində rodentisidlər zirzəmi və zibil kameralarının qapısı bağlı olduqda istifadə edilir, mənzillərdə isə antikoaqulyantlar (zookumarin və ratindan) işlədilir. Gəmirijilərin sayı xeyli artdıqda eyni obyektdə aralarında 6 ay fasilə saxlamaqla ildə 1-2 dəfə kəskin təsirli rodentisidlərdən istifadə etmək məqsədəuyğundur. Gəmirijilər daha çox zibil borularının yanında toplaşırlar. Gəmirijilər mexaniki yolla da tutulur. Bu zaman yemlərin əsasını müxtəlif məhsullar – un, buğda, quru çörək qırıntısı və s., əsas yemi isə – buğda və ya yulaf unu (tərkibində 10% şəkər tozu və müvafiq miqdarda antikoaqulyant vardır) təşkil edir. Quru yerlərdə içərisinə 10% şəkər əlavə edilmiş su və ya su ilə dolu təknələr qoyur, sonra isə zookumarin və ya ratindan (1 nəlbəkiyə 1 çay qaşığı götürməklə) püskürdürlər.

Lazım gəldikdə sink fosfidi və ya kəskin təsirli digər zəhərlərlə işlənmiş yemlər tətbiq olunur. Quru yerlərdə untərkibli yemlərin saxlanma müddəti yarım ildən artıq deyildir, sıyıq, ət və ya balıq qiyməsi ilə birgə çörəkdən ibarət yemlərin saxlanma müddəti 4-5 gündür. Bişmiş tərəvəzlər, meyvələr, kök nəm mühitdə öz təravətini 3 gün saxlayır. Bitki yağı əlavə olunmuş buğda, quru çörək qırıntılarından ibarət yemlər 10 günə qədər qalır. Yemlər açıq yerləşdirilir, yeyildikjə yenidən qoyulur. Zəhərli qida yemlərinin işlədilməsi ilə yanaşı gəmirijilərin yuvaları, hərəkət etdikləri yerləri antikoaqulyantların dustları, yapışqan birləşmələrlə işlənir. Bunun üçün 1%-li zookumarin dustu və ya 0,5%-li ratindan dustundan istifadə edirlər.

7. **Fərdi tikinti yerləri və anbarlar** oktyabrdan marta qədər olan müddətdə işlənir. Əsas yem kimi zookumarinlə işlənmiş şirədə islanmış buğda və ya şəkərlə birgə undan istifadə edilməsi tövsiyə olunur.

8.**Qeyri-qida obyektləri (zavod, fabrik, emalatxanalar, mağazalar, anbarlar, məişət xidməti müəssisələri).**

Bu obyektlərdə gəmiricilərlə məskunlaşmış sahənin hamısında profilaktik və qırıjılıq tədbirlərini aparmaq lazımdır.

Deratizasiya vasitələrini tərkibində rodentisid yemlər olan rütubətə davamlı parafinləşdirilmiş dənli bloklar və ya antikoaqulyantlardan ibarət rodentisid örtüklər şəklində əsasən kanalizasiya və texniki əlaqə (rabitə) quyularında yerləşdirilir. Yem kimi şəkər və zookumarin, yaxud ratindan qarışdırılmış buğda, yarma, un işlədilir. İşləmənin effektivliyi yemlərin qoyulduğu yerlərin sayından asılıdır. Obyektin sahəsi nə qədər kiçikdirsə, yemlər daha tez-tez qoyulmalıdır.

**9. Heyvandarlıq obyektləri**.

 Bu obyektlərdə ev heyvanlarının təhlükəsizliyini təmin etmək vajibdir, ona görə də yemlər xüsusi yeşiklərdə qoyulur. Zookumarin və ratindan geniş istifadə edilir. Onların hazırlanmasında əsas məhsul - kombikorm işlədilir. Heyvandarlıq obyektlərində deratizasiyanı baytarlıq xidmətləri həyata keçirir.

 10. **Açıq ərazilərin işlənməsi.**

 Tikintisi başa çatdırılmamış ərazilərin sanitar təmizlənməsi həftədə 1 dəfədən gec olmayaraq aparılmalıdır. Həyətyanı ərazidə zibil yığılır və yandırılır və ya hər gün daşınır. Tara, yanacaq, ot, saman və digər materialları 25 sm hündürlükdə dayağın üzərində saxlamaq lazımdır. Ot, saman və digər yemləri evlərin və həyətdəki tikililərin damlarında və ya onların divarlarına çox yaxın yığmaq olmaz. Konteynerlərin meydançaları və ətrafı asfaltla döşənməli və təmiz saxlanmalıdır. Onların ətrafında 10 m radiusunda yaşıllıq, məişət və sənaye tullantılarının zibillikləri olmamalıdır. Binalara yaxın ərazilər, tikintisi başa çatdırılmamış ərazilər (parklar, şəhər bağçaları, qəbiristanlıqlar və s.) təmiz saxlanmalı və alaq otlar biçilməlidir.

**Deratizasiyanın effektliyinə (səmərəliliyinə) nəzarət**

Qırıcılıq tədbirləri gəmiricilərin sayının çox olduğu yerlərdə aparılır. Yemlər süni daldanajaqlarda: divar oyuğu, tikinti materiallarının toplantısı, saman, ot yığınında və s. yerləşdirilir. Deratizasiyada 3% bitki yağı və 3% ratindan (və ya sink fosfidi) əlavə edilmiş buğda, ev heyvanlarının olduğu yerlərdə isə - şirə və 5% zookumarin əlavə edilmiş buğda işlədilir.

Deratizasiyanın effektliyinə (səmərəliliyinə) nəzarət etmək üçün 3 üsuldan istifadə edilir: 1) gəmiricilərin izlərini axtarmaq (yeni çirklənmiş qida və əşyalar, gəmiricilərin nəcisi və s.); 2) gəmiricilərin yaşayış izi olan yuvaların hesablanması (kağız və tamponla bağlanmış və bir gündən sonra açılmış yuvaları saymaqla); 3) 3 gün ərzində tələ ilə gəmiricilərin tutulması. Üç üsulun hamısının mənfi nəticə ilə qurtarması deratizasiya edilmiş binanın gəmiricilərdən azad olmasını göstərir.

Deratizasiyanın effektivliyinin qiymətləndirilməsi hər ay aşağıdakı meyarlara əsasən aparılır:

- gəmiricilərdən azad edilmiş sahənin ölçüsünə görə (nəzarət olunan ərazinin bütün sahəsinə nisbətən - %-lə);

- gəmiricilərdən azad edilmiş tikililərin sayına görə (xidmət göstərilən sahələrə nisbətən);

- nəzarət meydançalarına (talk və ya un səpilmiş) gəmiricilərin gəlişlərinin sayına əsasən.

**Ədəbiyyat:**

1. İ.Ə.Ağayev , X.N.Xələfli, F.Ş.Tağıyeva Epidemiologiya (Dərslik), 2012
2. İ.Ə.Ağayev və başq. Dezinfeksiya işi. Tibb Universiteti tələbəlri üçün dərs vəsaiti. Bakı, 2008, 208 s.
3. Белозеров Е.С., Иоанниди Е.А. Курс эпидемиологии: АПП «Джангар», 2005, 136с.
4. Зуева Л.П., Яфаев Р.Х. Эпидемиология: Санкт-Петербург, Фолиант, 2006, 716с.
5. Покровский В.И., Пак С.Г., Брико Н.И. Инфекционные болезни и эпидемиология: М., Москва, 2006, 810с.
6. Шкарин В.В., Шафеев М.Ш. Дезинфектология: Изд-во НГМА, Нижний Новгород, 2003, 358с.
7. Ющук Н.Д. Эпидемиология: М., Москва, 1998, 336с.
8. Ющук Н.Д., Мартынов Ю.В. Краткий курс эпидемиологии: М., Москва, 2005, 196с.